FIFA futzal Jahon chempionati 2021
FIFA futzal boʻyicha 2021-yilgi Jahon kubogi FIFAga aʼzo assotsiatsiyalarning erkaklar terma jamoalari oʻrtasida toʻqqizinchi marta oʻtkaziladigan futzal boʻyicha toʻrt yillik xalqaro chempionati. Turnir Litvada boʻlib oʻtgan. Bu Litva mezbonlik qilgan birinchi FIFA turniri va Yevropada oʻtkazilgan uchinchi futzal boʻyicha Jahon chempionati edi. Qolganlari Niderlandiyada 1989 va Ispaniyada 1996-yil. Musobaqa dastlab 2020-yilning 12-sentyabridan 4-oktyabriga qadar FIFA futzal boʻyicha 2020-yilgi Jahon chempionati sifatida oʻtkazilishi rejalashtirilgan edi. Biroq, COVID-19 pandemiyasi tufayli FIFA 2020-yil 3-aprel kuni turnirni qoldirish va boshqa vaqtga koʻchirish toʻgʻrisida qaror qabul qilinishini eʼlon qildi. 2020-yilning 12-may kuni FIFA turnirni keyingi monitoring sharti bilan 2021-yil 12-sentabrdan 3-oktabrgacha oʻtkazishini eʼlon qildi. Finalda Portugaliya amaldagi chempion Argentinani 2:1 hisobida magʻlub etib, ilk jahon chempionligini qoʻlga kiritgan. Ular Ispaniyaning 2000 va 2004-yillardagi gʻalabalaridan keyin Yevropadan ikkinchi boʻlib musobaqada gʻolib chiqqan toʻrtinchi jamoa boʻldi.